Landsnet hjólaleiða

Landsnet hjólaleiða er leiðakerfi hjólaleiða sem er búið til og viðhaldið af tilteknu ríki, eða í samstarfi ríkis, sveitarfélaga og félagasamtaka. Oftast er um að ræða langleiðir sem liggja á milli fylkja og sveitarfélaga utan þéttbýlis. Hlutar viðkomandi leiðar eru þá hjólaleiðir sem tilheyra viðkomandi sveitarfélögum. Tilgangurinn er að styðja við hjólaferðamennsku en leiðirnar nýtast líka heimamönnum til að komast á milli staða. Dæmi um slík landsnet hjólaleiða eru National Cycle Network í Bretlandi, LF-route-netið í Hollandi, Radnetz Deutschland í Þýskalandi og United States Bicycle Route System í Bandaríkjunum. Í Evrópu eru sumar af þessum leiðum hluti af EuroVelo-hjólaleiðum.

Oftast er um að ræða 10-15 númeraðar langleiðir sem liggja um allt landið. Leiðirnar eru merktar sérstaklega með vegvísum. Leiðirnar eru á bilinu 100-500 km langar og fela í sér áningarstaði með vissu millibili þar sem geta verið tjaldstæði, salerni, hjólabogar og fleiri innviðir. Yfirleitt er búinn til þrepaskiptur staðall sem leiðinni er ætlað að uppfylla. Í upplýsingaefni um leiðanetið eru leiðirnar flokkaðar eftir því hversu krefjandi þær eru og hversu stór hluti þeirra uppfyllir staðla.

Eftir löndum
 Land  Heiti  Fjöldi  Umsjón  Stofnár  Skilti Bandaríkin  United States Bicycle Route System  38  AASHTO  1982  50px| Bretland  National Cycle Network  10  Sustrans  1984  50px| Danmörk  Danmarks nationale cykelruter  11  Naturstyrelsen  1993  50px| Frakkland  Véloroutes et Voies Vertes de France  21  AF3V  áætl.  50px| Holland  LF-routes  29  Landelijk Fietsplatform  1989  50px| Ítalía  Bicitalia  18  Ítalska hjólreiðasambandið  2018   Noregur  Nasjonal sykkelrute  10  Norska vegagerðin  2016  50px| Nýja-Sjáland  New Zealand Cycle Trail  18  Ríkisstjórn Nýja-Sjálands  2012  50px| Sviss  Nationale Velorouten  9  SwitzerlandMobility Foundation  1998  50px| Svíþjóð  Sverigeleden  39  Svenska Cykelsällskapet  1984  50px| Þýskaland  Radnetz Deutschland  12  Deutscher Tourismusverband  2002  50px|

Flokkur:Hjólreiðar